Angola

**Angola** (/ænˈɡoʊlə/ (listen); Portuguese: [ɐ̃ˈɡɔlɐ]; Kongo: *Ngola*, dem dey pronounce am [ŋɔla]), alias **Republic of Angola** (Portuguese: *República de Angola*), be sam country wey dey de west-central coast of Southern Africa. Ebe de second-largest Lusophone (Portuguese-speaking) country for both total area den population (edey behind Brazil for both cases), den ebe de seventh-largest country insyd Africa. Edey share border plus Namibia to ein south, de Democratic Republic of the Congo to ein north, Zambia to ein east, den de Atlantic Ocean to ein west. Angola get exclave province, de province of Cabinda, wey dey share border plus Republic of the Congo den de Democratic Republic of the Congo. Dema capital den most populous city be Luanda.

Dem inhabit Angola since de Paleolithic Age. Ein formation as nation-state dey originate from Portuguese colonisation, wey initially begin plus coastal settlements den trading posts dem found for de 16th century insyd. For de 19th century insyd, European settlers gradually begin establish dema body for de interior insyd. Na de Portuguese colony wey cam turn Angola no get ein present borders til de early 20th century, dey owe go resistance by native groups such as de Cuamato, de Kwanyama den de Mbunda.

Angola get vast mineral den petroleum reserves, wey ein economy be among de fastest-growing for de world insyd, especially since de end of de civil war; howeva, economic growth be highly uneven, plus chaw of de nation ein wealth concentrate insyd disproportionately small part of de population; de largest investment den trade partners be China den de United States. De standard of living remain low give chaw Angolans; life expectancy be among de lowest for de world insyd, while infant mortality be among de highest. Since 2017, de government of João Lourenço make corruption fight ein flagship, so much so dat dem either jail anaa chaw individuals of de previous government dey wedge trial. Whilst foreign diplomats dey recognise dis efforts say ebe legitimate, sam skeptics dey see de actions as ebe politically motivated.

Angola be member of de United Nations, OPEC, African Union, de Community of Portuguese Language Countries, den de Southern African Development Community. As of 2021, dem estimate de Angolan population for 32.87 million. Angola be multicultural den multiethnic. Angolan culture dey reflect centuries of Portuguese influence, namely de predominance of de Portuguese language den of de Catholic Church, intermingle plus variety of indigenous customs den traditions.

## Etymology
De name *Angola* dey komot from de Portuguese colonial name *Reino de Angola* ('Kingdom of Angola'), wey appear as early as Paulo Dias de Novais's 1571 charter. De Portuguese derive de toponym from de *ngola* de kings of Ndongo den Matamba zuk. Ndongo for de highlands insyd, between de Kwanza den Lucala Rivers, na ebe nominally possession of de Kingdom of Kongo, buh na e dey seek greater independence for de 16th century insyd.

### Administrative divisions
As of March 2016, dem divide Angola go eighteen provinces (*províncias*) den 162 municipalities. Dem further divide de municipalities go 559 communes (townships). De provinces be:

### Urbanization

## References